DĖL ATRINKTŲ ŠILALĖS MIESTO SENIŪNIJOS PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI

2021 METAIS

2021 m. rugpjūčio 10 d. Nr. DĮV-872

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2021 m. liepos 20 d. įsakymu Nr. DĮV-818 „Dėl Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2021 m. rugpjūčio 4 d. protokolą Nr. 1:

1. S k i r i u:

1.1. Lietuvos politinių kalinių ir tremtinių sąjungos Šilalės skyriui projektui „LPKTS Šilalės filialo narių bendruomeniškumo stiprinimas“ įgyvendinti 2021 m. III-IV ketvirtyje (prekių pirkimo išlaidoms ir komunalinėms paslaugoms apmokėti) 1554,00 (vieną tūkstantį penkis šimts penkiasdešimt keturis eurus) eurus;

1.2. Šilalės rajono visuomeninių jaunimo organizacijų sąjungai „Apskritasis stalas“ projektui „Jaunimo mokymai „Vaizduotės galia“ įgyvendinti 2021 m. III ketvirtyje (mokymų vadovo ir lektoriaus paslaugai apmokėti už kursus, maitinimo paslaugai apmokėti, prekių pirkimui ir patalpų nuomos paslaugai apmokėti) 620,00 (šeši šimtai dvidešimt eurų) eurų.

2. P a v e d u Lietuvos politinių kalinių ir tremtinių sąjungos Šilalės skyriaus ir Šilalės rajono visuomeninių jaunimo organizacijų sąjungos „Apskritasis stalas“ pirmininkams ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2021 metų veiksmų plano 1.1.4 priemonę „Stiprinti bendruomeninę veiklą savivaldybėse“ sutartis.

3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Šilalės miesto seniūnijos, Lietuvos politinių kalinių ir tremtinių sąjungos Šilalės skyriaus ir Šilalės rajono visuomeninių jaunimo organizacijų sąjungos „Apskritasis stalas“ skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Tadas Bartkus